Snežana Čongradin
<s>Snežana Čongradin (Kikinda, 25. januara 1978.), srpska je novinarka i kolumnistica, jedno od najznačajnih imena štampanog novinarstva u Srbiji.</s>

<s>Biografija 
Snežana Čongradin je rođena 1978. godine u Kikindi.</s><s>U rodnom gradu je završila osnovnu i gimnaziju.</s><s>Diplomirala na 2002. godine na Filozofskom fakultetu Univerziteta u Beogradu, na odseku filozofija.</s>

<s>Od 2003. godine radi kao novinarka u dnevnom listu Danas.</s><s>Godine 2016. je postala kolumnistica ovog lista, čija kolumna pod nazivom Beli listić izlazi svakog četvrtka.</s><s>Iako nije menjala mesto zaposlenja, tokom radnog vijeka sarađivala je sa brojnim drugim medijima u Srbiji i regionu.</s><s>Neki od njih su: Peščanik, Al Jazeera Balkans i Karakter.</s>

<s>Kao novinarka, vrlo brzo se našla pod pritiskom i kritikama tadašnje vlasti, jer je pokretala i pisala o temama koje su sve vlasti nakon 2000. godine, uprkos padu režima  Slobodana Miloševića, izbegavale ili pravile direktne kompromise sa ratnim huškačima i zločincima, a tiču se odgovornosti Srbije za ratove, ratne zločine, genocid i etnička čišćenja.</s><s>Osim pritisaka sa vrha, suočavala se sa problemima i u svojoj okolini u naporima da te teme plasira i učini značajnim za javni interes.</s>

<s>Pretnje smrću, proterivanjem iz države, seksualnim nasiljem, od strane običnih ljudi, bez funkcija i odgovornosti, vrlo brzo su počele da pristižu, tako da istorija takve vrste odnosa prema predmetu istraživanja i pisanja traje gotovo od samog početka bavljenja novinarstvom.</s><s>Najdrastičniji primer su pretnje smrću i robijom koje joj je uputio Vojislav Šešelj u julu 2019. godine.</s><s>Šešelj joj je i drugi put pretio na Pink 2020. godine, kada je tvrdio da bi ju trebalo uhapsiti.</s><s>Jula 2022. godine Vojislav Šešelj joj je posvetio knjigu Mungos iz peščare Snežana Čongradin.</s><s>Knjiga je objavljena u izdavačkoj kući Srpske radikalne stranke − Velika Srbija.</s><s>Okarakterisana je kao još jedan napad na ličnost Snežane Čongradin.</s>

<s>Uprkos gomilanju pretnji tokom niza godina, prvi put je prijavila tužilaštvu menadžera u Fudbalskom savezu Srbije koji joj je prijetio preko društvene mreže Facebook, početkom studenog 2021. godine.</s><s>Krajem istog mjeseca, na protestu koji je organizovan kod Doma omladine u Beogradu zbog grafita Ratku Mladiću, jedna muškarac, koji je bio pripadnik Levijatana, fizički ju je napadao.</s><s>Udario ju je rukom, ali je brzom intervencijom pripadnika policije u civilu priveden.</s><s>Pokret Ne davimo Beograd i Demokratska stranka osudili su napad na novinarku.</s>

<s>Takođe, posebna vrsta pretnji nasiljem i ugrožavanjem odnosile su se na činjenicu da je žena, pa se nalazila među njih nekoliko koje javno proganjao i omalovažavao bivši profesor Fakulteta za medije i komunikacije u Beogradu, Zoran Ćirjaković.</s><s>Nakon reakcije javnosti, ovaj profesor je udaljen sa fakulteta, 2019. godine.</s>

<s>Živi u Beogradu.</s>

<s>Priznanja</s>

<s>Nagrada za borbu protiv diskriminacije (2011)
 Nagrada Nikola Burzan (2016)
 Nagrada BeFem (2020)
 Novinarka zaslužna za afirmaciju kritičke misli (2020)
 Nagrada Kuće ljudskih prava i demokratije (2021)
 Nagrada Dušan Bogavac (2022)</s>

<s>Reference</s>

<s>Spoljašnje veze 
 Snežana Čongradin</s>

<s>Biografije, Kikinda
Biografije, Beograd
Srpski novinari</s>

